מיכאל שמש

מיכאל שמש (נולד ב-22 בספטמבר 1996) הוא עיתונאי ישראלי המשמש כתב פוליטי בתאגיד השידור הציבורי. שמש נולד בבני ברק למשפחה חרדית ולו 11 אחים. אביו הוא הרב משה שמש ראש כולל בית שלמה בתל אביב. למד במוסדות חינוך ספרדיים וליטאים. בגיל 16 החל לעבוד בתחנת הרדיו החרדית קול ברמה בה שימש כתב ומגיש פינות. שמש התגייס לצה"ל ושרת בגלי צה"ל ככתב בכנסת וכתב לענייני ירושלים. הוא הכתב החרדי הראשון בתולדות התחנה הצבאית. ככתב בכנסת פרסם שמש הקלטה ובה עימות בין חבר הכנסת מיקי זוהר ויושב ראש הקואליציה דוד ביטן על רקע דיונים על הקצבות כספים פוליטיות בוועדת הכספים. ככתב לענייני ירושלים פרסם כתבת תחקיר אודות חבר מועצת העיר מאיר תורג'מן. בעקבות תלונה במשטרה שהגיש תורג'מן בגין הטרדתו על ידי הכתב ופרסום פרטים שאינם נכונים לטענתו, זומן שמש לחקירה בניגוד לנוהלי משטרת ישראל בנוגע לחקירת עיתונאים. בעקבות התחקיר של שמש נפתחה חקירה בלהב 433 נגד תורג'מן בחשד לקבלת שוחד. ביולי 2020 הודיעה הפרקליטות על הגשת כתב אישום בגין שוחד נגד תורג׳מן וכמה אנשי עסקים שהופיעו בתחקיר שפרסם שמש. לאחר שחרורו מגל"צ הצטרף לכאן תאגיד השידור הישראלי ככתב פוליטי. בין כתבותיו הבולטות היו חשיפת הקלטות יולי אדלשטיין נגד בנימין נתניהו, ותחקיר על עסקת נדל"ן בעייתית לכאורה בקריית יערים. ביולי 2020 בעיצומה של המחאה נגד בנימין נתניהו חשף את הקלטות השר לביטחון הפנים אמיר אוחנה ומפקד מחוז ירושלים ניצב דורון ידיד. בהקלטות נשמע אוחנה כשהוא מפעיל לחצים על הממ״ז לשים סוף למחאה נגד ראש הממשלה נתניהו. בנוסף נשמע מפקד המחוז כשהוא מודה בכך שהוטלו קנסות חריגים נגד המפגינים בגין אי עטיית מסיכה במרחב הציבורי. זכה בפרס הצטיינות עיתונאית ע"ש אילן רועה פעמיים בשנים 2020 - 2022. במרץ 2021 נכנס לרשימת 30 הצעירים המשפיעים של 'פורבס ישראל'. באוקטובר 2022, לקראת הבחירות לכנסת העשרים וחמש, פרסם הקלטה של יו"ר מפלגת הציונות הדתית בצלאל סמוטריץ' מדבר נגד יו"ר הליכוד בנימין נתניהו בין היתר על כוונתו של זה האחרון להקים ממשלת ימין-חרדים בתמיכת רע"מ. סמוטריץ' נשמע בהקלטה אומר : "הייתי צריך להיכנס חזק בנתניהו", "נתניהו הוא שקרן בן שקרן", "נתניהו זה צרה", "מתישהו הוא יורשע בבית המשפט". בדצמבר 2021 חשף קבלת מתנה אסורה ע״י שר החוץ דאז יאיר לפיד. לפי התחקיר לפיד נהג להתארח בדירה של חברתו הזמרת עינת שרוף בפריז מבלי שקיבל לכך את האישורים הנדרשים ומבלי לשלם לה. בעקבות הפרסום לפיד העביר לשרוף תשלום על האירוח. בפברואר 2023 חשף את כוונת רה״מ נתניהו למנות את מנכ״ל משרדו ופעיל הליכוד יוסי שלי לתפקיד ראש הלמ״ס. חצי שעה לאחר הפרסום נתניהו חזר בו מהמינוי. בהמשך פרסם תחקיר איך ניסו בלשכת רה״מ לקדם את המינוי למרות ההתנגדויות. שמש הוא בוגר תואר ראשון במשפטים בקריה האקדמית אונו ותואר שני במדיניות ציבורית מהאוניברסיטה העברית. הוא נשוי ואב לשניים. מיכאל שמש, ברשת החברתית פייסבוק מיכאל שמש, ברשת החברתית אקס (טוויטר) מיכאל שמש, ביישום טלגרם הקולגות שהיו פורצי דרך, הרב שנתן אישור: הכתב החרדי הראשון בגל"צ מדבר, באתר אייס, 24 בספטמבר 2015 הפודקאסט "מה קורה כאן" בהגשת לי-אור אברבך, מיכאל שמש: הלווית הרב עובדיה יוסף - הרגע שהבנתי שמקומי בתקשורת, אתר כאן, 20 בדצמבר 2018 רוית הכט, מיכאל שמש הוא לא שופר של אף אחד, באתר הארץ, 26 באוגוסט 2021 יסמין לוי, מה שווה מיכאל שמש אם אנחנו לא שולטים בו? הרבה, באתר הארץ, 17 בינואר 2023 צביקה גרוניך, לראשונה: חייל חרדי ישמש ככתב בכנסת של גלי צה"ל, באתר כיכר השבת, 26 במרץ 2015 שחר אילן, "לא מעניין אותי אף אחד. נטו - מיקי זוהר", באתר כלכליסט, 11 בינואר 2017 נתי טוקר, בניגוד לנהלים - המשטרה זימנה לחקירה עיתונאי לאחר שפירסם תחקיר, באתר TheMarker‏, 26 באפריל 2016 מיכאל שמש, ברקע המעצרים: התחקיר שחשף חשדות לשחיתות בעיריית ירושלים, באתר כאן תאגיד השידור הישראלי, ‏12 במרץ 2018 לירן תמרי, הפרקליטות שוקלת להעמיד לדין את מאיר תורג’מן בחשד לקבלת שוחד של מאות אלפי שקלים, באתר mynet‏ ירושלים, 21 ביולי 2020 כיכר השבת, ‏מיכאל שמש ישמש ככתב פוליטי ב'כאן', באתר כיכר השבת, 27 ביוני 2017 מיכאל שמש, הקלטות יו"ר הכנסת: נתניהו שוקל לנאום בטקס הדלקת המשואות | מתוך חדשות הערב 30.01.18, באתר ערוץ כאן חדשות יוטיוב, ‏30 לינואר 2018 מיכאל שמש, בלעדי: המשטרה בודקת הרחבת גבולות שביצע דרעי בקריית יערים | מתוך חדשות הערב 17.9.17, באתר ערוץ כאן חדשות יוטיוב, ‏17 לספטמבר 2017 מיכאל שמש, "לעצור את הברדק": הקלטות השר ומפקד המחוז נחשפות, באתר יוטיוב כאן חדשות תאגיד השידור הישראלי, ‏26 ביולי 2020 איציק אוחנה, מיכאל שמש זכה בפרס הצטיינות עיתונאית, באתר כיכר השבת, 30 בדצמבר 2020 הכתב החרדי נכנס לרשימת 30 הצעירים המשפיעים, באתר בחדרי חרדים, 22 במרץ 2021 חזקי ניימן, סמוטריץ' הוקלט נגד נתניהו: "שקרן בן שקרן, הייתי נכנס בו ומרוויח", באתר בחדרי חרדים, ‏23 באוקטובר 2022 (בעברית) דיווח: כך הסתבך יאיר לפיד בעקבות חופשה בפריז, באתר www.maariv.co.il, ‏2021-12-29 בין הבוגרים והבוגרות שלנו, אתר הקמפוס החרדי - הקריה האקדמית אונו